CELEX: C2007/199/55
Language: da
Date: 2007-08-25 00:00:00
Title: Sag T-351/03: Dom afsagt af Retten i Første Instans den 11. juli 2007 — Schneider Electric mod Kommissionen (Fællesskabets ansvar uden for kontraktforhold — virksomheds tab som følge af en tilstrækkeligt kvalificeret overtrædelse af fællesskabsretten, der har berørt proceduren for kontrol af en virksomhedsovertagelses forenelighed med fællesmarkedet)

25.8.2007   
            
            
               DA
            
            
               Den Europæiske Unions Tidende
            
            
               C 199/29
            
         Dom afsagt af Retten i Første Instans den 11. juli 2007 — Schneider Electric mod Kommissionen
   (Sag T-351/03) (1)
   
   (Fællesskabets ansvar uden for kontraktforhold - virksomheds tab som følge af en tilstrækkeligt kvalificeret overtrædelse af fællesskabsretten, der har berørt proceduren for kontrol af en virksomhedsovertagelses forenelighed med fællesmarkedet)
   (2007/C 199/55)
   Processprog: fransk
   Parter
   
      Sagsøger: Schneider Electric SA (Rueil-Malmaison, Frankrig) (ved avocats A. Winckler og M. Pittie)
   
      Sagsøgt: Kommissionen for De Europæiske Fællesskaber (først ved P. Oliver, É. Gippini Fournier og C. Ingen-Housz, dernæst ved P. Oliver, O Beynet og R. Lyal, og endelig ved P. Oliver, R. Lyal og F. Arbault, som befuldmægtigede)
   
      Intervenient til støtte for sagsøgeren: Den Franske Republik (ved G. de Bergues, som befuldmægtiget)
   
      Intervenient til støtte for sagsøgte: Forbundsrepublikken Tyskland (ved W.-D. Plessing og M. Lumma, som befuldmægtigede)
   Sagens genstand
   Erstatningssøgsmål med påstand om erstatning af det tab, som sagsøgeren angiveligt har lidt som følge af, at proceduren for kontrol af, om Schneider Electric SA's overtagelse af Legrand SA var forenelig med fællesmarkedet, var behæftet med ulovligheder.
   Konklusion
   
               1)
            
            
               Det Europæiske Fællesskab tilpligtes dels at erstatte Schneider Electric SA's udgifter i forbindelse med selskabets deltagelse i den genoptagne procedure for kontrol af virksomhedsovertagelsen, der blev gennemført efter afsigelsen af Rettens domme af 22. oktober 2002, Schneider Electric mod Kommissionen (sagerne T-310/01 og T-77/02), dels at betale to tredjedele af Schneider Electrics tab som følge af den nedsættelse af salgsprisen for Legrand SA, som Schneider Electric måtte indrømme køberen til gengæld for en udsættelse af det endelige tidspunkt for den effektive gennemførelse af salget af Legrand til 10. december 2002.
            
         
               2)
            
            
               I øvrigt frifindes Kommissionen for De Europæiske Fællesskaber.
            
         
               3)
            
            
               Sagens parter oversender inden for en frist på tre måneder fra dommens afsigelse Retten beløbet vedrørende det første led af tabet, som fastsættes efter en fælles aftale indgået efter reglerne angivet i denne doms præmis 320.
            
         
               4)
            
            
               Hvis der ikke indgås en sådan aftale, oversender parterne inden for samme frist til Retten deres beløbspåstande.
            
         
               5)
            
            
               Sagen forelægges en sagkyndig med henblik på at vurdere det andet led af Schneider Electrics tab som nævnt i domskonklusionens punkt 1.
            
         
               6)
            
            
               Schneider Electric og Kommissionen anmodes om at udtale sig om valget af sagkyndig eller at forelægge Retten en liste med sagkyndige, med henblik på at Retten vælger en af de på listen opførte sagkyndige.
            
         
               7)
            
            
               Rettens Justitskontor foranlediger, at den sagkyndige med henblik på afgivelsen af sin sagkyndige rapport tilsendes en bekræftet kopi af bilag 8 og 29 til stævningen.
            
         
               8)
            
            
               Den sagkyndige vil blive anmodet om at fremlægge sin rapport inden for en fastsat frist.
            
         
               9)
            
            
               Rettens Justitskontor foranlediger, at rapporten forkyndes for parterne.
            
         
               10)
            
            
               Erstatningen opskrives og forhøjes ved tillæg af morarenter i overensstemmelse med de i denne doms præmis 345 og 346 fastsatte kriterier.
            
         
               11)
            
            
               Afgørelsen om sagens omkostninger udsættes.
            
         
      (1)  EUT C 7 af 10.1.2004.